ai4bharat/Pralekha huggingface dataset:
وزارات ثقافت
وزیر اعظم کی اپیل پر وزارت ثقافت 28 جون سے 12 جولائی 2020 تک درخت لگانے کے لئے "سنکلپ پرو" منائے گی
وزیر ثقافت نے سبھی سے ہمارے ملک میں صحت مند ماحول پیدا کرنے کے لئے سنکلپ پرو میں حصہ لینے اور درخت لگانے کی اپیل کی
بھارت کے وزیر اعظم جناب نریندر مودی نے ملک میں صاف ستھرے اور صحت مند ماحول کو یقینی بنانے کے لئے آفیس کیمپس میں یا جہاں جہاں بھی ممکن ہو کم از کم پانچ درخت لگانے کی اپیل کی ہے۔ مرکزی وزیر مملکت برائے ثقافت و سیاحت  شری پرہلاد سنگھ پٹیل نے آج "سنکلپ پرو" کے کامیاب انعقاد اور ہمارے وزیر اعظم کی خواہش کے مطابق درخت لگانے کی اپیل کی۔
شری پٹیل نے بتایا کہ وزارت ثقافت نے سنکلپ پروکو 28 جون سے 12 جولائی 2020 تک منانے کا فیصلہ کیا ہے ۔ وزارت کو یہ توقع کہ اس دوران اس کے تمام ماتحت دفاتر ، اکیڈمیز ، منسلک ادارے ، متعلقہ ادارے اپنے اپنے کیمپس میں یا اس کے آس پاس ہی جہاں بھی ممکن ہو وہاں ضرور ہی پیڑلگائیں گے۔ انہوں نے مزید کہا کہ وزارت ثقافت ان پانچ پیڑوں کو لگائے جانے کو ترجیح دے رہی ہے جن کی نشاندہی ہمارے وزیر اعظم نے کی ہے اور جو ہمارے ملک کی ہربل وراثت کی نمائندگی کرتے ہیں۔ یہ پیڑ ہیں ’ برگد‘، ’آنولا‘، ’ پیپل‘، ’ اشوک‘ اور ’ بیل‘۔ انہوں نے مزید کہا کہ اگر ان پیڑوں کے پودے دستیاب نہیں ہیں تو لوگ اپنی پسند کے کسی دیگر پودے کی شجرکاری کر سکتے ہیں۔
شری پٹیل نے یہ بھی کہا کہ تنظیموں کو یہ یقینی بنانا ہے کہ وزیر اعظم کے ذریعہ بتائے گئے ان پانچ پیڑوں کو لگانے کے علاوہ ہر ایک ملازم اپنی پسند کا بھی کم سے کم ایک درخت لگائے ۔ اداروں کو اس بات کو بھی یقینی بنانا ہوگا کہ ملازم ضرور ہی پورے سال کے دوران اپنے لگائے ہوئے پودے کی دیکھ بھال کرے تاکہ یہ ہمیشہ محفوظ اور پھلتا پھولتا رہے۔
شری پٹیل نے سبھی سے سنکلپ پرو میں حصہ لینے اور#संकल्पपर्व #SankalpParv اور شجرکاری کی تصویر کو وزارت ثقافت کے ساتھ شیئر کرنے کی اپیل کی ہے۔ انہوں نے کہا کہ مانسون کا موسم شروع ہوچکا ہے جو پودے لگانے کا بالکل صحیح وقت ہے۔ ہم نے اس وبائی مرض کے دوران صاف اور صحتمند ماحول کی اہمیت کو دیکھا ہے اور ہمیں اپنے ہربل ویلتھ پر کافی فخر ہے جس میں اتنی صلاحیت ہے کہ اس کی بدولت ہم وبا کے اس بحران میں اپنی زندگی کو مسلسل محفوظ رکھ سکتے ہیں۔ میں ہر ایک سے درخواست کرتا ہوں کہ اس سنکلپ پرو میں حصہ لیں اور کم از کم ایک پودا لگائیں اور اس کی دیکھ بھال کریں تاکہ ہم صحت مند ماحول اور پھلتے پھولتے “بھارت” کی تعمیر کر سکیں۔
وزیراعظم کا دفتر
وزیراعظم نریندرمودی نے پیراشوٹنگ ورلڈ کپ میں سونے کا تمغہ جیتنے پر بھارتی نشانے باز سری ہرشا دیوا ریڈی کو مبارکباد دی
وزیراعظم جناب نریندر مودی نے پیراشوٹنگ ورلڈ کپ میں سونے کا تمغہ جیتنے پر بھارتی نشانے باز سری ہرشا دیوا ریڈی کو مبارکباد دی ہے ۔
اسپورٹس اتھارٹی آف انڈیا کے ٹویٹ کے جواب میں وزیراعظم نے ٹویٹ کیا۔
’’مجھے سونے کا تمغہ جیتنے پر سری ہرشا دیوا ریڈی پر فخر ہے ، اس کے عزم نے اسے صحیح معنوں میں تحریک دی ہے ۔ میں اس کے مستقبل کی کوششوں کے لئے اس کے ساتھ نیک تمناؤں کااظہار کرتا ہوں ‘‘۔
وزارت آیوش
پارلمنٹ نے ا ٓج انسٹی ٹیوٹ آف ٹیچنگ اینڈ ریسرچ ان آیورویدا بل 2020 کی منظوری دے دی
نئی دہلی،16 ستمبر، انسٹی آف ٹیچنگ اینڈ ریسرچ ان آیورویدا بل 2020 کو آج راجیہ سبھا منظور کردیا۔ لوک سبھا نے اسے 19 مارچ 2020 کو ہی پاس کردیا تھا۔ اس بل سے جام نگر ، گجرات میں آیورویدا میں تعلیم اور تحقیق کے جدید ادارے  کے قیام اور اسے قومی اہمیت کے ادارے  کا درجہ دینے کی راہ ہموار ہوگئی ہے۔
آئی ٹی آر اے کو جام نگر میں گجرات آیوروید یونیورسٹی کیمپس میں موجودہ آیوروید اداروں کو آپس میں ضم کرکے قائم کیا جائے گا۔ یہ ادارے انتہائی قابل احترام ادارے ہیں یعنی  انسٹی ٹیوٹ فار پوسٹ گریجویٹ ٹیچنگ اینڈ ریسرچ آیورویدا  شری گلاب کنوربا آیورویدا مہاودھیالیہ اور  انسٹی ٹیوٹ آف آیورویدک فارما سیوٹیکل سائنسز،  مہارشی پتانجلی انسٹی ٹیوٹ فار یوگا نیچرو پیتھی ایجوکیشن اینڈ ریسرچ ۔ یہ ادارے پچھلی کئی دہائیوں کے دوران ابھرکر سامنے آئے ہیں اور کُل ملاکر ملک میں آیوروید اداروں کے ایک بے مثال کنبے کی حیثیت رکھتے ہیں۔
امید ہے کہ مجوزہ ادارے کے قیام سےاس ادارے کو مزید خودمختاری حاصل ہوگی کہ وہ آیورویدا اور فارمیسی میں انڈرگریجویٹ اور پوسٹ گریجویٹ تعلیم کے طریقہ کار کو فروغ دے۔ اس ادارے میں شامل مختلف اداروں کے مابین ہمکاری سے آئی ٹی آر اے اس طرح کی تعلیم کے اعلیٰ معیارات کا مظاہرہ کرسکے گا۔ اور آیوش کے شعبے میں ایک رہنما ادارے کے طور پر ابھر کر سامنے آئے گا۔ امید ہے کہ یہ ادارہ فارمیسی سمیت آیوروید کی تمام اہم شاخوں میں افراد کو اعلیٰ معیار کی تربیت فراہم کرے گا اور آیوروید کے میدان میں ہمہ گیر مطالعے اور ریسرچ کا کام انجام دے گا۔
آئی ٹی آر اے آیوش کے شعبے میں آئی این آئی درجہ رکھنے والا پہلا ادارہ ہوگا اور اس طرح یہ نصاب وغیرہ اور فن تعلیم کے معاملے میں آزاد اور اختراعی نوعیت کا ادارہ بن سکے گا۔ یہ فیصلہ ایک ایسے وقت کیا گیا ہے جب امراض کے علاج معالجے کے معاملے میں روایتی طریقہائے علاج کو عالمی دلچسپی حاصل ہورہی ہے۔ امید ہے کہ آئی ٹی آر اے آیوروید کی تعلیم کو نئی بلندیوں تک لے جاسکے گا۔
وزارت خزانہ
اے ڈی بی اور ہندوستان نے ہماچل پردیش میں باغبانی کو فروغ دینے کے لیے 130 ملین ڈالر کے قرض کے معاہدے پر دستخط کیے
حکومت ہند اور ایشیائی ترقیاتی بینک  نے جمعرات  کو ہماچل پردیش ریاست میں کسانوں کی آمدنی بڑھانے کے لئے، زرعی پیداوار بڑھانے، آبپاشی کی سہولیات کو بہتر بنانے اور باغبانی کے زرعی کاروبار کو فروغ دینے کے لیے 130 ملین ڈالر کے قرض معاہدے پر دستخط کئے۔
ہماچل پردیش نیم حاری باغبانی ، آبپاشی اور ویلیو ایڈیشن پروجیکٹ کےلئے حکومت ہند کی جانب سےوزارت خزانہ کے اقتصادی امور کےمحکمہ کے ایڈیشنل سکریٹری جناب رجت کمار مشرا اور اے ڈی بی کی طرف سے اے ڈی بی کے انڈیا ریذیڈنٹ مشن کے ڈائریکٹر جناب تاکیو کونیشی نے دستخط کئے۔
قرض کے معاہدے پر دستخط کرنے کے بعد، جناب مشرا نے کہا کہ یہ ہماچل پردیش کے جنوبی علاقوں میں نیم حاری باغبانی میں بہتری، جو اب تک شمالی علاقوں میں معتدل باغبانی پر منحصر ہے، ریاست کے دیہی علاقوں میں فصلوں کے تنوع، آب و ہوا سے ہم آہنگ اور زیادہ مساوی اقتصادی اور سماجی ترقی کے مواقع فراہم کرتا ہے۔ باغبانی کی ویلیو چین کی حمایت کرنے سے ملک کی ترقی اور غذائی تحفظ میں اس ذیلی شعبے کے تعاون کی بھی حوصلہ افزائی ہوگی۔
جناب کونیشی نے کہا، ’’یہ پروجیکٹ اے ڈی بی کی ریڈینیس فیسیلٹی پروجیکٹ کے ذریعہ مالی امداد یافتہ ایک پائلٹ پروجیکٹ پر مبنی ہے، جس نے 200 ہیکٹر سے زیادہ نیم حاری باغبانی کی پیداوارکو دکھایا ہے، اور واٹریوجرز ایسوسی ایشن  ایکٹ کا مسودہ اور ریاستی باغبانی کی ترقی کی حکمت عملی تیار کی ہے۔‘‘
اس پروجیکٹ پر عمل درآمد سے ریاست کے 7 اضلاع - بلاس پور، ہمیر پور، کانگڑا، منڈی، سرمور، سولن اور اُنا میں کم از کم 15,000 زرعی گھرانوں کی آمدنی بڑھانے اور آب و ہوا میں تبدیلی کے اثرات کا سامنا کرنے میں مدد ملے گی۔ ان خاندانوں نے آبپاشی کی سہولیات کی کمی اور جنگلی اور آوارہ مویشیوں کے ذریعہ فصلوں کو نقصان پہنچانے کی وجہ سے کھیتی کرنا بند کر دیا ہے یا اپنے کھیتی کےرقبے کو کم کر دیا ہے۔
یہ پروجیکٹ ریاست کے جل شکتی وبھاگ  اور باغبانی کا محکمہ  کی مشترکہ کوششوں کے ذریعے نئی آبپاشی اسکیموں کےاحیاء یا تعمیر اور مائیکرو سینچائی کے بندوبست کے لیے ڈبلیو یو اے کی صلاحیت کو مضبوط کرکے تقریباً 6,000 ہیکٹر زرعی اراضی میں آبپاشی اور پانی کے بندوبست کو بہتر بنائے گا۔
یہ پروجیکٹ، نیم حاری باغبانی کے بازاروں تک کسانی کی رسائی میں بہتری کے لئے ایک ماحولیاتی نظام تیار کرنے میں بھی مدد کرے گا۔کسانوں کی کلسٹر پر مبنی کمیونٹی ہارٹیکلچر پروڈکشن اینڈ مارکیٹنگ ایسوسی ایشنز  اور ضلع پر مبنی سی ایچ پی ایم اے کوآپریٹیو سوسائٹیوں میں منظم کیا جائے گا۔ سی ایچ پی ایم اے کا اعلیٰ ادارہ ،فارمر پروڈیوسر کمپنی  ، منافع کویقینی بنانے اور نیم حاری باغبانی کے 1/5/2018-ADB.II I/67997/2023بازاروں تک رسائی یقینی بنانے کے مقصد سے ریاست بھر میں زرعی کاروبار کی ترقی کی قیادت کرے گا۔ ایف پی سی، کاروباری منصوبہ کی ترقی؛ زرعی کاروبار کے فروغ اور چھانٹائی اور پیکیجنگ کی سہولیات اور ذخیرہ کرنے اور جمع کرنے کے مراکز جیسی ویلیو ایڈیشن سہولیات کے ڈیزائن تیار کرنے سے متلعق کام کاج سنبھالے گی۔ یہ ان سہولیات کے بندوبست میں سی ایچ پی ایم اے کی بھی مدد کرے گی۔
یہ پروجیکٹ پودوں کی بہتر ہیلتھ کے لیے سرکاری اور نجی نیم حاری باغبانی نرسری کی سہولیات کو جدید بنائے گا اور معلومات اور مواصلاتی ٹیکنالوجی تک فیض حاصل کرنے والے کسانوں کی رسائی اور ریئل ٹائم ایگرو ایڈوائزری اور بہتر سی ایچ پی ایم اے مینجمنٹ کے لیے دیگر ڈیجیٹل ایگری ٹیک سسٹمز کو فروغ دے گا۔
صحت اور خاندانی بہبود کی وزارت
کووڈ-19ویکسینیشن اپ ڈیٹ
ریاستوں /مرکز کے زیرانتظام علاقوں کو ویکسین کی 48.78 کروڑ سے زیادہ خوراک فراہم کی گئیں
ریاستوں /مرکز کے زیر انتظام علاقوں اور نجی اسپتالوں کے پاس اب بھی ویکسین کی 3.14 کروڑ سے زیادہ خوراک دستیاب ہیں،جن کا ابھی استعمال کیا جانا ہے
نئی دہلی ، 31 جولائی ، 2021
مرکزی حکومت پورے ملک میں کووڈ-19ویکسینیشن کی رفتار تیز کرنے اور دائرہ بڑھانے کےلئے پرعزم ہے ۔کووڈ-19 ویکسین کی وسیع دستیابی سے منسلک نیا مرحلہ 21جون 2021 سے شروع ہوا ہے۔ ویکسینیشن مہم کے ذریعہ زیادہ ویکسین کی دستیابی کے ساتھ ،ریاستوں اور مرکز کے زیر انتظام علاقوں کو ویکسینیشن کی دستیابی کی عبوری معلومات دے کر تیز کیا گیا ہے تاکہ ٹیکوں کے سلسلے میں ریاست اور مرکز کے زیر انتظام علاقے بہتر منصوبہ بنا سکیں اور ویکسین کی سپلائی چین کو بہتر انداز میں چلایا جائے۔
ملک گیر ویکسینیشن مہم کے تحت بھارتیہ حکومت ریاستوں اور مرکز کے زیر انتظام علاقوں کو مفت کووڈ ٹیکے فراہم کرا کر ان کی مدد کررہی ہے۔ سب کو ویکسین مہیا کرانے سے جڑے کووڈ -19 ویکسینشن مہم کے نئے مرحلے کے تحت مرکزی حکومت ملک میں ویکسین بنانے والی کمپنیوں کے ذریعہ پروڈیوسڈ 75فیصد ویکسین خریدے گی اور ان کی ریاستوں اور مرکز کے زیر انتظام علاقوں کو  فراہم کرے گی۔
|
|
ویکسین کی خوراک
|
|

|
|
دستیاب شدہ
|
|
48,78,63,410
|
|
پائپ لائن میں
|
|
68,57,590
|
|
کھپت
|
|
45,82,60,052
|
|
باقی خوراک کی دستیابی
|
|
3,14,57,081
بھارتیہ حکومت نے اب تک ریاستوں /مرکز کے زیر انتظام علاقوں کو کووڈ ویکسین کی 48.78 کروڑ سے زیادہ خوراک سبھی ذرائع کے ذریعہ سے مہیا کی ہیں۔ اس کے علاوہ ویکسین کی 6857590 خوراک پائپ لائن میں ہیں۔
آج صبح آٹھ بجے دستیاب اعدادو شمار کے مطابق ان میں برباد سمیت کُل 458260052 خوراک کی کھپت ہوئی ہے۔
ریاستوں /مرکز کے زیر انتظام علاقوں اور نجی اسپتالوں کے پاس اب بھی ویکسین کی 3.14کروڑ سے زیادہ  خوراک دستیاب ہیں جو بچی ہوئی ہیں ،جن کا ابھی استعمال کیا جانا باقی ہے۔
ش ح ۔ا م۔رب۔
U:7278
(Visitor Counter : 173
بجلی کی وزارت
بجلی کے مرکزی وزیرنے بہارمیں سہرسہ میں کشن گنج ، دربھنگہ 400 کلوواٹ کی ٹرانسمیشن لائن کے ایل آئی ایل اوکی تعمیر کاسنگ بنیاد رکھا
پروجیکٹس سے سوپول ، کھگڑیااوربیگوسرائے اضلاع کے ساتھ سہرسہ میں بجلی کی صورت حال بہتربنائی جاسکے گی
شمالی بہارکے کم وولٹیج کے مسئلے کو حل کرلئے جانے کا امکان ہے
نئی دہلی ،13ستمبر : بجلی اور نئی قابل تجدیدتوانائی کے وزیرمملکت  جناب آرکے سنگھ نے ورچوول ایونٹ کے ذریعہ بہارمیں سہرسہ میں کشن گنج دربھنگہ 400کلوواٹ ٹرانسمیشن لائن کی ایل آئی ایل اوکی تعمیرکاسنگ بنیادرکھا۔ 100کروڑروپے مالیت کے پروجیکٹ کی عمل درآمد کرنے والی ایجنسی پاورگرڈ لمیٹڈ ہے ۔ جو بجلی کی وزارت کے تحت ایک مرکزی انڈرٹیکنگ ہے ۔
پاورگرڈ کے لئے اس کی کوششوں کو سراہتے ہوئے جناب سنگھ نے کہاکہ مہاراشٹرنے ہرریاست اور خطے کو خصوصاًبہارکونیشنل گرڈ کے ساتھ جوڑنے میں اہم رول اداکیاہے ۔ بین علاقائی ترسیلی نظام نے سستی شرحوں پردیگرریاستوں سے بجلی کی سپلائی کی رسائی میں بہارکی کافی مدد کی ہے ۔ انھوں نے مزید کہاکہ کشن گنج ،دربھنگہ 400کلوواٹ ٹرانسمیشن لائن پروجیکٹ کی تکمیل سے سوپول ، کھگڑیااوربیگوسرائے ضلعوں سمیت سہرسہ ضلع کی بجلی کی صورتحال بہترہوگی ۔شمالی بہارکا کم وولٹیج کا مسئلہ بھی خاطرخواہ ڈھنگ سے حل کرلیاجائے گااور قابل بھروسہ بجلی سے مذکورہ ضلعوں کو فائدہ پہنچے گا۔
سہرسہ بہارکے انتہائی شمالی حصہ میں واقع ہے اورنیپال سے پانی کے بہاوکی وجہ سے سیلاب سے متاثرہ علاقہ ہے ۔ شمالی بہارکے علاقے کی بجلی کی صور تحال کوبہتربنانے کے لئے سہرسہ میں پاورگرڈ کے ذریعہ 132/220/400کے وی اسٹیشن قائم کیاجارہاہے ۔سب اسٹیشن کو 400کے وی کشن گنج ، پٹنہ لائن کے ذریعہ پٹنہ ۔ کشن گنج کے ساتھ جوڑاجائے گا۔ کشن گنج اورپٹنہ دونوں ہی سہرسہ سے کافی دورہیں اورکئی اہم دریاکراسنگ لوکیشن کی وجہ سے ٹرانسمیشن لائن فطری طورپرکافی اہم ہے ۔ سینٹرل الیکٹرسٹی اتھارٹی نے شمالی بہارکی بجلی کی صورتحال کا جائزہ لیاتھا اوریہ فیصلہ کیاگیاکہ دربھنگہ کے ساتھ سہرسہ 400کی وی سب اسٹیشن کے لئے مزید کنکشن فراہم کیاجائے ۔
نائب صدر جمہوریہ ہند کا سکریٹریٹ
نائب صدر جمہوریہ نے وزیر دفاع سے کہا ہے کہ وہ آندھرا پردیش میں پروجیکٹوں کی رفتار تیز کریں
نئیدہلی19جون۔مرکزی وزیر دفاع جناب راج ناتھ سنگھ نے آج یہاں نائب صدر جمہوریہ ہند جناب ایم وینکیا نائیڈو سے ملاقات کی اور انہیں اپنی وزار ت کی سرگرمیوںواقف کرایا۔
وزیر دفاع نے نائب صدر جمہوریہ کو محکمہ دفاع کے مختلف پروجیکٹوں کی پیش رفت سے آگاہ کیا، جن پر ملک میں عمل درآمد کیا جارہا ہے۔ ان میں آندھرا پردیش کے پروجیکٹ بھی شامل تھے۔
نائب صدر جمہوریہ نے وزیر موصوف کو مشورہ دیا کہ وہ آندھر اپردیش میں دفاعی پروجیکٹوں پر عمل درآمد کی رفتار میں تیزی لانے کے سلسلے میں ذاتی طور پر دلچسپی لیں ۔ ان میں سے کئی پروجیکٹوں کا سنگ بنیاد اس وقت رکھا گیا تھا ، جب جناب نائیڈو مرکزی وزیر تھے۔ انہوں نے جناب راج ناتھ سنگھ سے کہا کہ ان پروجیکٹو ں کی عمل آوری میں اگر کوئی رکاوٹ ہے تو وہ اسے دور کرائیں ۔
جن پروجیکٹوں کے بارے میں تبادلہ خیال کیا گیا ، ان میں کرشنا ضلع میں نماکورو کے مقام پر بی ایل ایس ای ایڈوانسڈ نائٹ ویژ ن ڈیوائسز فیکٹری بھی شامل ہے ۔ اس فیکٹری کے قیام کا مقصد تقریباََ 300 کروڑروپے کی لاگت سے رات میں آسانی کے ساتھ دیکھنے کے آلات تیار کرنے کی مستقبل کی ضرورتوں کو پورا کرنا ہے ۔ جب اس فیکٹری کا سنگ بنیاد رکھا گیا تھا تو جناب نائیڈو کے علاوہ سابق مرکزی وزیر جناب سریش پربھو اور آندھر ا پردیش کے سابق وزیر اعلیٰ بھی موجود تھے ۔
اننتا پور ضلع میں پالا سمدرم کے مقام پر بی ای ایل کے ڈیفنس سسٹم انٹگریشن کامپلیکس پر بھی بات چیت کی گئی ۔ جدیدسہولتوں کے اس مرکز سے موجودہ اورآنے والے میزائل پروگراموں کے لئے میزائل اور ویپن سسٹمزتیار کرنے میں مددملے گی ۔ اس کا سنگ بنیاد جناب نائیڈو اور اس وقت کے وزیر دفاع جنا ب ارون جیٹلی نے رکھا تھا ۔
زیر غور دیگر پروجیکٹوں میں نیلور ضلع میں بودو واری پالم کے مقام پر مشرا دھاتو نگم لمیٹڈ کا گرین فیلڈ ایلومینیم الائے پروڈکشن پلانٹ ، کرشنا ضلع میں ناگا یالنکا کے مقام پر میزائل ٹیسٹنگ فیسلٹی ، وشاکھا پٹنم کے نزدیک رام بیلی کے مقام پر نیول آلٹر نیٹ آپریٹنگ بیس  اور وزیا نگرم ضلع میں بوبیلی کے مقام پر نیول ائیر اسٹیشن شامل تھے۔
نائب صدر جمہوریہ نے وزیر دفاع کو مشورہ دیا کہ وہ اس بات کا خیال رکھیں کہ ان پروجیکٹوں کا کام جلد سے جلد شروع کیا جائے۔ انہوں نے یہ بھی چاہا کہ ان پروجیکٹو ں کے کام کی رفتار تیز کی جائے جن کے لئےمنظوری پہلے ہی دی جاچکی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-2510
(Visitor Counter : 40
وزارت اطلاعات ونشریات
جن بھاگیداری کے جذبہ سے منایا جائے گا ’آزادی کا امرت مہوتسو ‘
ڈی ڈی اور آل انڈیا ریڈیو نیٹ ورک پر پورے دن خصوصی یوم آزادی کوریج
آل انڈیا ریڈیو ’’آزادی کا سفر آکاش وانی کے ساتھ ‘‘ 16 اگست سے نشر ہوگا
ڈی ڈی نیوز پر خصوصی سیکٹورل پروگرام
تین روزہ فلم فیسٹیول کے دوران حب الوطنی سے متعلق بہترین بھارتی فلموں کی نمائش ہوگی
نئی دہلی 13 اگست2021:
بھارت کی آزادی کے 75 سال کے مبارک موقع پر’آزادی کا امرت مہوتسو‘ کے لئے وسیع تر شراکت داری اور بیداری کو یقینی بنانے کے لئے اطلاعات و نشریات کی وزارت نے ’جن بھاگیداری اور جن آندولن‘ کے جذبہ سے یہ مہوتسو منانے کے لئے کئی اختراعی پروگراموں کی ایک سیریز تیار کی ہے۔ اس کا مقصد ’نئے بھارت‘ کی طرف انوکھے سفر میں قربانی اور حب الوطنی کے جذبے کو یاد کرنے میں لوگوں کی شراکت داری کو یقینی بنانا ہے۔ میڈیا اکائیوں نے مختلف طریقوں اور ذرائع سے ملک بھر میں باہمی تال میل قائم کرنے والے پروگراموں کی ایک سیریز کا ایک خاکہ تیار کیا ہے۔
آپس میں تال میل قائم کرنے والے ان پروگراموں کا ایک اہم پہلو جنگ آزادی کے ’گمنام ہیروز‘سمیت مجاہدین آزادی کے بیش قیمت تعاون کو یاد کرنا ہے۔ آل انڈیا ریڈیو 16 اگست 2021 سے نیشنل چینل کے ساتھ ساتھ علاقائی چینلوں پر بھی ایک انوکھا اختراعی پروگرام ’آزادی کا سفر آکاشوانی کے ساتھ ‘ نشر کرے گا۔معروف مجاہدین آزادی پر مبنی اور دن بھر کی اہم تاریخی اور سیاسی واقعات کی تفصیلات پیش کرنے والا پانچ منٹ کا ڈیلی کپسول صبح 8:20 بجے  اور صبح 8:50 بجے  نشر کیا جائے گا ۔ جن بھاگیداری کے خصوصی جذبے کو آگے بڑھاتے ہوئے آکاش وانی 16 اگست 2021 سے ’نیشنل اور ریجنل امرت مہوتسو تھیم کوئز ‘ کا بھی اہتمام کررہا ہے ۔
16 اگست ،2021 سے ڈی ڈی نیٹ ورک پانچ منٹ کے ڈیلی کیپسول کو نشر کرے گا جس میں اس دن کے اہم تاریخی اور سیاسی واقعات کی تفصیل ہوگی۔ اس پروگرام کو روزانہ ڈی ڈی نیوز کے ذریعہ صبح 8:55 بجے اور ڈی ڈی انڈیا کے ذریعہ صبح 8:30 بجے نشر کیا جائے گا۔ دوردرشن نے حب الوطنی اور قربانی کے جذبہ کو انتہائی بہترین طریقہ سے پیش کرنے والی فلموں کا ایک سیٹ تیار کیا ہے۔ ہندوستان کی قسم اور ترنگا جیسی فلمیں 15 اگست 2021 کو دکھائی جائیں گی۔ اسٹارٹ اپس، دفاع، خلا اور تاریخی قانون جیسے موضوعات پرسیکٹورل پروگرام کی ایک خصوصی سیریز کا نشریہ بھی شروع ہوگیا ہے۔ ڈی ڈی یوم آزادی پر پورے دن خصوصی کوریج کو یقینی بنائے گا جس میں لال قلعہ سے براہ راست ٹیلی کاسٹ ، اس اہم موقع کو پیش کرنے والے خصوصی شو شامل ہیں۔
این ایف ڈی سی 15 سے 17 اگست ،2021 تک اپنے او ٹی ٹی پلیٹ فارم www.cinemasofindia.com پر گاندھی ، میکنگ آف مہاتما، گھرے بائرے جیسی اہم فلموں کی اسٹریمنگ کرے گا۔ اسی مدت کے دوران فلم ڈویژن بھی اس موقع کو تین روزہ فلم مہوتسو کےساتھ منائے گا جس دوران مجاہدین آزادی اور بھارتی جنگ آزادی پر بنی فلمیں دکھائی جائیں گی۔ ملک بھر کے اداروں کے ساتھ مناسب تال میل قائم کرتے ہوئے ان فلم مہوتسوں کا انعقاد کیا جائے گا، تاکہ زیادہ سے زیادہ ناظرین تک رسائی کو یقینی بنایا جاسکے۔
وزارت کے سوشل میڈیا پلیٹ فارم بھی بھارت کی جنگ آزادی کے مختلف پہلووں پر معلوماتی اے وی مواد کے توسط سے لوگوں تک اپنی رسائی کو یقینی بنارہے ہیں۔ اس جن بھاگیداری سے نوجوانوں اور بچوں کو جوڑنے کے لئے وزارت انٹرنیٹ استعمال کرنے والوں سے مختلف موضوعات پر متعلقہ ویڈیو کی بھی درخواست کررہی ہے، جنہیں اس کے پلیٹ فارم پر دکھایا جائے گا۔
وزارت اطلاعات ونشریات
مرکزی وزیر جناب انوراگ سنگھ ٹھاکر نے ممبئی میں وزارت اطلاعات ونشریات کے میڈیایونٹوں کے عمل اور سووچھتا دوئم سرگرمیوں کا جائزہ لیا
اطلاعات ونشریات اور نوجوان اور کھیلوں کے امورکے مرکزی وزیر جناب انوراگ سنگھ ٹھاکر نے آج ممبئی میں واقع آل انڈیا ریڈیو ، دوردرشن ،فلم ڈویژن اور پریس انفارمیشن بیورو کے علاقائی دفاتر کا دورہ کیا اور کاموں کا جائزہ لیا۔اپنے شہر کے اس دوروزہ دورے کے دوران مرکزی وزیر نے اطلاعات ونشریات کی وزارت کے تمام میڈیا یونٹوں میں سووچھتا مہم دوئم کے حصے کے طورپر انجام دی جانے والی تمام سرگرمیوں کا جائزہ لیا اور تمام عہدے داران اورعملے پر زور دیا کہ وہ صفائی کی مہم کو برقراررکھیں ،جس نے ملک میں قابل لحاظ رفتار حاصل کرلی ہے ۔
مرکزی وزیر نے سب سے پہلے چرچ گیٹ پر واقع آکاشوانی براڈ کاسٹنگ ہاؤس کا دورہ کیا ، جہاں انہوں نے مختلف دفاتر کودیکھا اور ان کی سرگرمیوں کا جائزہ لیا۔ مرکزی وزیر جناب ٹھاکر نے ورلی میں دوردرشن کیندر پر اور میرین لائنس میں پریس انفارمیشن بیورو کے عہدے داران اور عملے کے ساتھ جائزہ میٹنگیں بھی کیں۔انہوں نے تمام کیمپسوں کا دورہ کیا اور سووچھتا سرگرمیوں کا جائزہ لیا۔ مرکزی وزیر نے ڈاکٹر جی دیش مکھ مارگ پرواقع فلمز ڈویژن کیمپس کا بھی دورہ کیا۔ان تمام دفاتر میں مرکزی وزیر نے موثر جگہ کے انتظام پر بھی زور دیا۔ سووچھتا ایکشن پلان کے حصے کے طورپر جناب ٹھاکر نے تمام متعلقہ افراد کو ہدایت دی کہ وہ باقاعدہ طورپر فائلوں کو ختم کریں اور اسکریپ مواد کی نیلامی کریں ۔ اطلاعات ونشریات کے مرکزی وزیر نے عہدے داران کو اس بات بھی ابھارا کہ وہ پبلک کمیونی کیشن فرائض سب سے بہتر ممکنہ طریقے پر انجام دیں ۔
ڈی جی  محترمہ مونی دیپا مکھرجی ، اے ڈی جی اے آئی آر او ر ڈی ڈی مغربی زون جناب جگل چندرا اور علاقے کے وزارت اطلاعات ونشریات کے تمام سینئر عہدے داران اس موقع پر موجود تھے۔
مرکزی وزیر جناب ٹھاکر نے کل ممبئی میں ‘ ہماچل متر ا منڈل ’ کے 71ویں یوم تاسیس کی تقریبات میں شرکت کی ۔ جہاں انہوں نے شہر میں رہ رہے ہماچل پردیش کے لوگوں کے لئے اپنی نیک خواہشات کا اظہار کیا۔
اس پروگرام کے دورا ن وزیر موصوف نے اس کے باوقار ممبران کو لائف ٹائم اچیو منٹ ایوارڈ س بھی دئے ۔ ہماچل مترا منڈل 1952 میں قائم شدہ ایک خیراتی ٹرسٹ ہے، جو ہماچلی ثقافت کو پروموٹ کرتا ہے ۔ ضرورت مندوں کو طبی امداد مہیا کرتا ہے ، طلبا کو اسکالر شپ دیتا ہے اور کینسر کے مریضوں اور ان کے فیملی ممبران کو مفت رہائش مہیا کراتا ہے ۔
اقلیتی امور کی وزارتت
قومی اقلیتی کمیشن نے آج نئی دہلی میں ’’یوم آئین‘‘ منایا
نئی دہلی،26نومبر؍2021:
قومی اقلیتی کمیشن نے آج نئی دہلی میں اپنے صدر جناب اقبال سنگھ لال پورا اور ممبر جناب کیسری کےکھشرودیبو کی موجودگی میں ’’یوم آئین ‘‘منایا۔ اس موقع پر پارلیمنٹ کے سینٹرل ہال میں پروگرام کی لائیو اسٹریمنگ کا مظاہرہ کیا گیا اور تمام افسران و ملازمین نے صدر جمہوریہ جناب رام ناتھ کووند ، نائب صدر جمہوریہ جناب ایم وینکیا نائیڈو ، وزیر اعظم جناب نریندر مودی اور دیگر ممتاز و معروف مقررین کے متاثر کن لفظوں کو سنا۔ پروگرام کا اختتام آئین کی تمہید کو اجتماعی طور سے پڑھ کر اور قومی گیت گاکر کیا گیا۔
اسٹیل کی وزارت
25اکتوبر 2021 کو اسپیشلٹی اسٹیل کے لئے پی ایل آئی اسکیم کے موضوع پر ویبنا ر کا انعقاد کیا جائے گا
نئی دہلی، 23 اکتوبر 2021:
وزارت فولاد 25 اکتوبر 2021  کو اسپیشلٹی اسٹیل کے لئے پیداواریت سے مربوط ترغیباتی اسکیم  پر ایک ویبنار کا انعقاد کرنے جارہی ہے۔ ویبنار کا انعقاد ڈاکٹر امبیڈکر بین الاقوامی مرکز، نئی دہلی میں کیا جائے گا اور یہ ویبنار دن بھر جاری رہے گا۔ وزیر فولاد جانب رام چندر پرساد سنگھ اور فولاد کے وزیر مملکت جناب فگن سنگھ کلستے افتتاحی سیشن سے خطاب کریں گے۔ ویبنار میں نیتی آیوگ کے سی ای او جناب امیتابھ کانت اور سینئر سرکاری عہدیداران بھی موجود رہیں گے۔ ویبنار کا مقصد دلچسپی رکھنے والے تمام شراکت داروں کو پلیٹ فارم فراہم کرانا ہے، جہاں وہ غورو فکر کر سکیں اور اسکیم کے بارے میں تبادلہ خیالات کیے جا سکیں ۔
مرکزی حکومت نے اسپیشلٹی اسٹیل کے لیے پیداواریت سے مربوط ترغیباتی اسکیم کو مالی سال 2023۔24 سے مالی سال 2029۔30 کے دوران نافذ کرنے کی منظوری دے دی ہے۔ اس کے لیے 6322 کروڑ روپئے کے بقدر بجٹ طے کیا گیا ہے۔ پی ایل آئی کا مقصد ’اسپیشلٹی‘ اسٹیل کی گھریلوپیداوار میں اضافے کے لیے خاطر خواہ سرمایہ کاری راغب کرنا ہے۔ اس اسکیم کا اطلاق پیداواریت کے پانچ زمروں ، یعنی کوٹیڈ/پلیٹڈ اسٹیل، اعلیٰ طاقت /ٹوٹ پھوٹ سے مبرا اسٹیل، اسپیشلٹی ریلس/ریلنگ، الوئے اسٹیل پروڈکٹس اور اسٹیل کے تار اور الیکٹریکل اسٹیل، پر ہوتا ہے۔ ’’آتم نربھر بھارت‘‘ کے ہدف کو مدنظر رکھتے ہوئے پی ایل آئی اسکیم ممکنہ سرمایہ کاروں کو راغب کرنے اور موجودہ کمپنیوں کی توجہ اپنی جانب مبذول کرنے کی ایک پہل قدمی ہے۔ اس پہل قدمی سے ملک کی موجودہ فولاد صلاحیت میں اضافہ ہوگا اور ملک میں تکنالوجیوں کی آمد ہوگی۔ اس تعلق سے فولاد کی وزارت کی ویب سائٹ پر تفصیلی نوٹیفکیشن اور رہنما خطوط دستیاب ہیں۔
صنعتی شراکت داروں کے ساتھ اسکیم کے بارے میں تفصیلی بات چیت کی غرض سے تکنیکی سیشنوں کا منصوبہ تیار کیا گیا ہے۔ اس سیمنار میں پالیسی ساز، بیوروکریٹس، اسٹیل بیوروکریٹس، مربوط اور ثانوی اسٹیل پروڈیوسر حضرات، ممکنہ سرمایہ کار، اسٹیل ایسو سی ایشنز، اور دیگر حضرات شرکت کریں گے۔
نائب صدر جمہوریہ ہند کا سکریٹریٹ
برآمدات میں نئی مارکیٹوں پر توجہ دی جانی چاہئے: نائب صدر جمہوریہ
جناب ایم وینکیا نائیڈو نے چنئی میں ایف آئی ای او برآمدات میں 2018 کے مہارت کے انعامات سے نوازا
نئی دہلی۔18جنوری؛ بھارت کے نائب صدر جمہوریہ ایم وینکیا نائیڈو بھارت کے برآمد کاروں سے کہا ہے کہ وہ نئی منڈیوں اور نئی مصنوعات پر خاص توجہ مرکوز کریں، جن میں سن رائز پروڈکٹس بھی شامل ہیں، جن میں الیکٹرک، الیکٹرانک، ٹیلی کمیو نی کیشن کے سازو سامان سمیت عالمی تجارت میں تیزی سے ترقی ہوئی ہے۔ وہ چنئی میں آج ایف آئی ای او کے برآمدات میں مہارت کے 2018 کے انعامات عطا کرنے کے بعد جلسے سے خطاب کررہے تھے۔
انھوں نے کہا کہ مینو فیکچرنگ مرکزوں کو بہترین امدادی ماحولیاتی نظام کے ذریعے بندرگاہوں سے جوڑنے کے لیےجدید ترین سمندری بندرگاہوں، ہوائی اڈوں اور سپر شاہراہوں کی تعمیر پر توجہ دیتے ہوئے برآمد کاروں کو چاہئے کہ وہ ترقی کے تیز تر اور دیرپاطریقے اپنائیں۔
نائب صدر جمہوریہ نے کہا کہ حکومت بنیادی ڈھانچے، زرعی شعبے اور صحت کے شعبے کے فروغ پر زیادہ توجہ مرکوز کررہی ہے۔ ان کوششوں سے بھارتی معیشت کو مزید ترقی کرنے میں یقیناً مدد ملے گی۔ انھوں نے کہا کہ بنیادی ڈھانچے کی ترقی اور گھریلو مانگ کو فروغ دینے کے بہت سے اقدامات پر توجہ دینے کے ساتھ ساتھ بھارت کے مینو فیکچرنگ شعبے کو مدد دینے کے لیے میک ان انڈیا قدم سے ہماری معیشت اور بھی زیادہ مستحکم ہوگی۔
نائب صدر جمہوریہ نے مزید کہا کہ نوٹ منسوخی اور جی ایس ٹی سمیت حکومت کے فیصلوں سے امید کی جاتی ہے کہ ان کا آنے والے برسوں میں مثبت اثر پڑے گا۔ انھوں نے کہا کہ ‘‘میں ان ابتدائی پریشانیوں سے باخبر ہوں، جو ان اقدامات کی وجہ سے برآمدکاروں کو پیش آئی ہیں۔ البتہ مجھے یقین ہے کہ جی ایس ٹی کونسل اور حکومت ان گہری پریشانیوں کو دور کرنے کے لیے کافی سرگرم ہے اور وہ اس تشویش کو دور کرنے کے لیے فوری کارروائی کررہی ہے۔’’
وزیراعظم کا دفتر
صدر پوتن اور وزیراعظم کے مابین ٹیلی فون پر گفتگو
نئیدہلی۔23؍مئی۔ روسی وفاق کے صدر عالی جناب ولادیمیر وی پوتن نے وزیراعظم جناب نریندر مودی سے ٹیلی فون پر گفتگو کی اور انہیں عام انتخابات میں فتح حاصل کرنے کی مبارکباد پیش کی۔ صدر پوتن نے اس یقین کا اظہار کیا کہ وزیراعظم دونو ںممالک کے عوام کے مابین دیرینہ دوستانہ تعلقات کو مزید مستحکم بنائیں گے اور اس خصوصی اور کلیدی شراکت داری کو فروغ دیں گے جو دونوں ممالک کے مابین رشتوں کو استوار کیے ہوئے ہے۔
وزیراعظم نے صدر پوتن کی جانب سے ظاہر کی گئی گرم جوشی اور مبارکباد کیلئے ان کا شکریہ ادا کیا۔ انہوں نے طرفین کی جانب افزوں تعاون کو تسلیم کیا اور صدر پوتن کے ساتھ گزشتہ مہینوں کے دوران اپنی ذاتی گفت وشنید کا بھی ذکر کیا۔ وزیراعظم نے اپنی جانب سے اس خیال کا اظہار کیا کہ وہ جلد ہی صدر پوتن سے گفت وشنید کریں گے تاکہ بھارت اور روس کے مابین دیرینہ باہمی شراکت داری جو وقت کی کسوٹی پر کھری اتری ہے، کو مزید تقویت پہنچائی جاسکے اور استحکام بخشا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2185
(Visitor Counter : 59